projecte-aina/catalan_government_crawling huggingface dataset:
El Departament d'Ensenyament té diferents camps d'aprenentatge, ubicats en llocs singulars de Catalunya, amb l'objectiu d'oferir al professorat i l'alumnat la possibilitat de desenvolupar projectes de treball sobre temàtiques relacionades amb el coneixement del medi natural, del medi social i el coneixement cultural i artístic.
Les estades en els camps d'aprenentatge poden ser d'una durada superior a una jornada, i requereixen serveis d'allotjament i manutenció que s'obtenen utilitzant les instal·lacions de la xarxa d'albergs de joventut, d'altres equipaments, i en alguns casos, d'instal·lacions pròpies del Departament d'Ensenyament.
Mitjançant l'Ordre de 4 de novembre de 1999, es van crear els preus públics per a la utilització del servei d'allotjament i manutenció dels escolars que assisteixen als camps d'aprenentatge del Departament d'Ensenyament.
Atès que és necessari fixar els imports dels preus públics pels serveis prestats al Complex Educatiu de Tarragona, d'acord amb l'article 1.3-2 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i a proposta de la Direcció General d'Educació Secundària Obligatòria i Batxillerat,
Fixar, a partir del curs escolar 2013-2014, els imports següents dels preus públics per a la utilització del servei d'allotjament i manutenció al Complex Educatiu de Tarragona del Departament d'Ensenyament, per part dels escolars que assisteixen al Camp d'Aprenentatge de la Ciutat de Tarragona:
23,50 euros per persona i dia pel servei d'allotjament i manutenció (pensió completa).
7,00 euros per àpat pel servei de manutenció (dinar o sopar).
Els preus públics són exigibles abans de la prestació dels serveis.
A l'alumnat que utilitzi els serveis indicats a l'article 1 se li aplicaran les exempcions i bonificacions següents:
Exempció del preu públic per a les persones que tinguin reconegut oficialment un grau de disminució igual o superior al 33%.
Exempció del preu públic per a les persones membres de família nombrosa classificada en la categoria especial, i una bonificació del 50% per a les persones membres de família nombrosa classificada en la categoria general, i per a les persones membres de família monoparental.
Exempció del preu públic per a les víctimes d'actes terroristes, així com per als seus cònjuges i els seus fills i filles.
Les quanties obtingudes s'han d'ingressar al compte corrent del servei educatiu i han de ser gestionades en el marc del que preveuen els capítols II i III del títol VII de la Llei 12/2009, de 10 de juliol, d'educació.
ORDRE ENS/118/2003, d'11 de març, de convocatòria de concurs públic per a l'atorgament de subvencions per al finançament d'activitats i per al funcionament de federacions i confederacions d'associacions de pares d'alumnes de centres docents no universitaris.
ORDRE ENS/53/2003, de 10 de febrer, de convocatòria de concurs públic per a l'atorgament d'ajuts destinats al finançament d'activitats i per al funcionament d'associacions, federacions i confederacions d'associacions d'alumnes de centres docents no universitaris de Catalunya.
ORDRE ENS/326/2002, de 19 de setembre, per la qual es deroga l'Ordre de 30 de setembre de 1987, que estableix el cens d'associacions, federacions i confederacions d'alumnes i de pares d'alumnes dels centres docents de nivell no universitari de Catalunya.
ORDRE ENS/95/2002, de 12 de març, de convocatòria de concurs públic per a l'atorgament de subvencions per al finançament d'activitats i per al funcionament de federacions i confederacions d'associacions de pares d'alumnes de centres docents no universitaris.
ORDRE de 22 de març de 2001, de convocatòria de concurs públic per a l'atorgament de subvencions per al finançament d'activitats de federacions i confederacions d'associacions de pares d'alumnes de centres docents no universitaris.
ORDRE de 24 d'agost de 2000, per la qual es convoca concurs públic per a la concessió d'ajuts per al pagament de drets d'inscripció o matrícula en cursos universitaris de postgrau per al curs acadèmic 1999-00.
ORDRE de 24 de febrer de 2000, de convocatòria de concurs públic per a l'atorgament de subvencions per al finançament d'activitats de federacions i confederacions d'associacions de pares d'alumnes de centres docents no universitaris.
ORDRE de 27 de juliol de 1999, per la qual es convoca concurs públic per a la concessió d'ajuts per al pagament de drets d'inscripció o matrícula en cursos universitaris de postgrau per al curs acadèmic 1998-99.
ORDRE de 2 de juliol de 1999, per la qual es modifica l'Ordre de 22 de febrer de 1999, de convocatòria de concurs públic per a l'atorgament de subvencions per al finançament d'activitats de federacions i confederacions d'associacions de pares d'alumnes de centres docents no universitaris.
ORDRE de 22 de febrer de 1999, de convocatòria de concurs públic per a l'atorgament de subvencions per al finançament d'activitats de federacions i confederacions d'associacions de pares d'alumnes de centres docents no universitaris.
ORDRE de 24 de febrer de 1999, de convocatòria de concurs públic per a l'atorgament de subvencions a entitats que duen a terme activitats a favor de persones disminuïdes en edat escolar.
ORDRE de 26 de juny de 1997, per la qual es regula la constitució del consell escolar dels instituts d'educació secundària i de les seccions d'educació secundària de nova creació.
El Departament d'Ensenyament té diferents camps d'aprenentatge distribuïts arreu de Catalunya.
Aquests camps d'aprenentatge són serveis educatius ubicats en llocs singulars que permeten als alumnes estudiar interdisciplinàriament aspectes de diferents àrees del currículum mitjançant l'observació i la descoberta de l'entorn i l'experimentació.
Les estades en els camps d'aprenentatge poden ser de durades superiors a una jornada i requereixen en aquest cas de serveis complementaris d'allotjament i manutenció.
En general aquest servei complementari s'obté utilitzant les instal·lacions de la xarxa d'Albergs de Joventut.
En alguns casos, però, cal utilitzar instal·lacions pròpies del Departament d'Ensenyament.
Atès que al servei d'allotjament i manutenció prestat pel Complex Educatiu de Tarragona, l'Escola Llar Lluís Maria Mestres i Martí, d'Olot, i l'Escola Llar Morelló, d'Esterri d'Àneu, als alumnes dels camps d'aprenentatge de Tarragona, de la Garrotxa i de les Valls d'Àneu, els és d'aplicació l'article 22 de la Llei 15/1997, de 24 de desembre, de taxes i preus públics de la Generalitat de Catalunya, i d'acord amb l'article 23 de l'esmentada Llei sobre la creació i la modificació dels preus públics;
A proposta de la Direcció General d'Ordenació Educativa i de la Direcció General de Centres Docents,
1.1 Es crea el preu públic per la utilització del servei d'allotjament i manutenció al Complex Educatiu de Tarragona, a l'Escola Llar Lluís Maria Mestres i Martí, d'Olot, i a l'Escola Llar Morelló, d'Esterri d'Àneu, per part dels alumnes dels camps d'aprenentatge de Tarragona, de la Garrotxa i de les Valls d'Àneu, respectivament.
1.2 Es fixa el preu públic del servei en el mateix import que en cada moment sigui vigent segons la tarifa B en temporada baixa a la xarxa d'Albergs de la Generalitat de Catalunya.
Els preus públics seran exigibles abans de la prestació del servei.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran al compte corrent del centre docent i seran gestionats pel centre pels procediments que preveu l'esmentada Llei 4/1988, i la normativa que la desplega.
Criteri complementari de prioritat d'admissió d'alumnat:
Pel fet que l'alumne o alumna tingui una malaltia crònica que afecti el seu sistema digestiu, endocrí o metabòlic, inclosa la celiaquia: 10 punts.
Pel fet que l'alumnat hagi tingut el pare, la mare, el tutor, la tutora, els germans o les germanes escolaritzats, en ensenyaments declarats actualment gratuïts i universals, al centre per al qual es presenta la sol·licitud: 5 punts.
Pel fet de formar part de família nombrosa: 15 punts.
Pel fet de tenir una malaltia crònica de l'alumne o alumna que afecti el seu sistema digestiu, endocrí o metabòlic, inclosos els celíacs: 10 punts.
El Decret 332/1994, de 4 de novembre, estableix l'ordenació general dels ensenyaments de formació professional específica a Catalunya i en el seu article 15 preveu la possibilitat d'oferir aquest ensenyaments en la modalitat a distància.
Atès que cal crear els preus públics d'aquests ensenyaments impartits en centres de titularitat del Departament d'Educació en la modalitat a distància, d'acord amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General de Formació Professional i Educació Permanent,
1.1 Es creen els preus públics per a la matriculació en els ensenyaments de formació professional, impartits en la modalitat a distància en centres docents del Departament d'Educació, següents:
a) Matriculació i material didàctic en crèdits de 151 hores o més.
b) Matriculació i material didàctic en crèdits de fins a hores 150.
c) Matriculació d'alumnat repetidor en crèdits de 151 hores o més.
d) Matriculació d'alumnat repetidor en crèdits de fins a 150 hores.
1.2 Es fixen els preus públics, per al curs 2006-2007, en els imports següents:
a) Matriculació i material didàctic en crèdits de 151 hores o més: 54,00 euros per cada crèdit.
b) Matriculació i material didàctic en crèdits de fins a 150 hores: 30,00 euros per cada crèdit.
c) Matriculació d'alumnat repetidor en crèdits de 151 hores o més: 27,00 euros per cada crèdit.
d) Matriculació d'alumnat repetidor en crèdits de fins a 150 hores: 15,00 euros per cada crèdit.
Els preus públics seran exigibles abans de la prestació del servei.
A l'alumnat de famílies nombroses se li aplicaran les exempcions i bonificacions establertes en la legislació vigent relativa a la protecció d'aquestes famílies.
Resten exemptes de pagar el preu públic, amb la justificació documental prèvia de llur situació, les persones que posseeixin la declaració legal de minusvàlua en un grau igual o superior al 33%.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran en el compte corrent del centre docent i seran gestionats pel centre pels procediments que preveu la Llei 4/1988 esmentada, i la normativa que la desplega.
La Universitat Autònoma de Barcelona (UAB) ha sol·licitat al Departament d'Economia i Coneixement l'adscripció de l'Institut Català de Paleontologia Miquel Crusafont (ICP), com a institut universitari de recerca, del qual és titular la Fundació Institut Català de Paleontologia Miquel Crusafont, que va ser creada el 22 de novembre de 2006 mitjançant escriptura pública i inscrita al Registre de Fundacions de la Generalitat de Catalunya.
L'Institut Català de Paleontologia Miquel Crusafont (ICP) té com a objectius primordials conduir i fomentar la recerca en paleontologia de vertebrats i humana, tant en el patrimoni paleontològic català, com també en aquells projectes, fora d'aquest entorn, d'especial significació i interès científic.
En aquest marc, la Universitat Autònoma de Barcelona i l'Institut Català de Paleontologia Miquel Crusafont (ICP), varen signar un conveni específic de col·laboració, en data 17 de setembre de 2013, per a l'adscripció del centre com a institut universitari de recerca.
De conformitat amb la sol·licitud esmentada, d'acord amb el que estableixen la Llei 1/2003, de 19 de febrer, d'universitats de Catalunya; la Llei orgànica 6/2001, de 21 de desembre, d'universitats i els Estatuts de la Universitat Autònoma de Barcelona, d'acord amb la proposta del Consell de Govern, amb l'informe favorable del Consell Social d'aquesta Universitat i a proposta del director general d'Universitats,
S'aprova l'adscripció de l'Institut Català de Paleontologia Miquel Crusafont (ICP), com a institut universitari de recerca, a la Universitat Autònoma de Barcelona, amb seu a l'edifici ICP, del campus UAB de Bellaterra.
L'Institut Català de Paleontologia Miquel Crusafont (ICP) es regirà per la Llei orgànica 6/2001, de 21 de desembre, d'universitats, la Llei 1/2003, de 19 de febrer, d'universitats de Catalunya, els Estatuts de la Universitat Autònoma de Barcelona, el conveni específic de col·laboració de 17 de setembre de 2013 i la resta de normativa vigent que sigui d'aplicació.
Barcelona, 22 de setembre de 2014
El Decret 197/1987, de 19 de maig, que regula les associacions d'alumnes, i el Decret de 202/1987, de 19 de maig, que regula les associacions de pares d'alumnes, van preveure que el Departament d'Ensenyament establís un cens d'associacions, federacions i confederacions d'alumnes i pares d'alumnes.
En aquest sentit, l'Ordre de 30 de setembre de 1987, per la qual s'estableix el cens d'associacions, federacions i confederacions d'alumnes i de pares d'alumnes dels centres docents de nivell no universitari de Catalunya, modificada per l'Ordre de 19 d'abril de 1993, va encarregar el cens a la Secció d'Ajuts a l'Estudi de la Direcció General de Promoció Educativa.
Mitjançant el Decret 206/1999, de 27 de juliol, s'aprova el Reglament d'organització i funcionament del Registre d'associacions, el qual s'adscriu a la Direcció General de Dret i d'Entitats Jurídiques del Departament de Justícia.
Atès que en l'esmentat Registre s'han d'inscriure les constitucions, les modificacions, i les cancel·lacions de les associacions, i que el Departament d'Ensenyament i el Registre d'Associacions s'han connectat informàticament per poder disposar de les consultes a la mateixa base de dades, s'hauria de deixar sense efecte l'esmentat cens d'associacions, federacions i confederacions d'alumnes i de pares d'alumnes.
Per tot això, a proposta de la Direcció General de Centres Docents,
Derogar l'Ordre de 30 de setembre de 1987, per la qual s'estableix el cens d'associacions, federacions i confederacions d'alumnes i de pares d'alumnes dels centres docents de nivell no universitari de Catalunya, modificada per l'Ordre de 19 d'abril de 1993.
Deixar sense efecte el cens d'associacions, federacions i confederacions d'alumnes i de pares d'alumnes dels centres docents de nivell no universitari del Departament d'Ensenyament.
Totes aquelles associacions que tinguin alguna relació amb el Departament d'Ensenyament faran servir el mateix número de registre que li hagi estat assignat pel Registre d'associacions del Departament de Justícia.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.
Barcelona, 19 de setembre de 2002
ORDRE de 12 d'abril de 1988, per la qual es fixen, amb caràcter general, les dates de celebració d'eleccions per a la renovació dels membres dels consells escolars dels centres docents públics d'ensenyament no universitari de Catalunya, així com sobre la pròrroga o el nomenament en funcions dels òrgans unipersonals de govern.
ORDRE de 8 de març de 1988, de convocatòria per a la concessió d'ajuts a alumnes d'Educació Especial per a la realització de convivències escolars organitzades per les associacions de pares d'alumnes durant l'any 1988.
ORDRE de 7 de març de 1988, per la qual s'ofereixen ajuts destinats al finançament d'activitats realitzades per federacions i confederacions d'associacions de pares d'alumnes de centres docents no universitaris.
ORDRE de 10 de novembre de 1987, per la qual s'ofereixen ajuts destinats al finançament d'activitats realitzades per Federacions i Confederacions d'Associacions de pares d'alumnes de centres docents no universitaris.
ORDRE de 17 de juliol de 1987, de convocatòria per a la concessió d'ajuts per al pagament de drets d'inscripció o matrícula en cursos universitaris de postgrau per al curs acadèmic 1987-88.
(Correcció d'errada en el DOGC núm. 905, p.
ORDRE de 30 de juliol de 1987, per la qual es modifica l'Ordre de 16 de juny de 1987 (DOGC núm. 857, de 29.6.87), que va convocar concurs públic per a la concessió de subvencions a associacions de pares d'alumnes d'EGB i d'Instituts de Batxillerat per a activitats culturals extra escolars.
ORDRE de 16 de juny de 1987, per la qual es convoca concurs públic per a la concessió de subvencions a associacions de pares d'alumnes d'EGB i d'Instituts de Batxillerat per a activitats culturals extrascolars.
ORDRE de 8 de maig de 1987, per la qual s'ofereixen ajuts destinats al finançament d'activitats realitzades per Federacions i Confederacions de pares d'alumnes de centres docents no universitaris.
ORDRE de 25 de juny de 1986, per la qual es convoca concurs públic per a la concessió de subvencions a Associacions de pares d'alumnes per a activitats extrascolars durant l'any 1986.
ORDRE de 19 de setembre de 1985, per la qual es convoquen ajuts econòmics destinats al finançament d'activitats realitzades per les Associacions de Pares d'Alumnes de centres docents no universitaris i per les seves Federacions i Confederacions.
LLEI 25/1985, de 10 de desembre, dels consells escolars.
DECRET 317/2004, de 22 de juny, pel qual es regulen la constitució i la composició del consell escolar, la selecció del director o de la directora i el nomenament i el cessament dels òrgans de govern dels centres docents públics.
Ordenades les sol·licituds, d'acord amb aquests criteris prioritaris, en cas d'igualtat de puntuació de les sol·licituds, s'ha d'aplicar el criteri complementari de tenir la condició legal de família nombrosa o monoparental.
En cas de persistir l'empat, cal aplicar el procediment establert en l'article 9.2.
Ordenades les sol·licituds, d'acord amb aquests criteris prioritaris, en cas d'igualtat de puntuació de les sol·licituds, s'han d'aplicar els criteris complementaris de tenir la condició legal de família nombrosa o monoparental, el de l'alumne o alumna que té una malaltia crònica que afecti el sistema digestiu, endocrí o metabòlic, inclosa la celiaquia, i el de l'alumnat que hagi tingut el pare, la mare, el tutor, la tutora, els germans o les germanes escolaritzats, en ensenyaments declarats actualment gratuïts i universals, al centre per al qual es presenta la sol·licitud, i després, en cas d'empat, cal aplicar el procediment establert en l'article 9.2 d'aquest Decret.
Ordenades les sol·licituds, d'acord amb aquests criteris prioritaris, en cas d'igualtat de puntuació de les sol·licituds, s'han d'aplicar els criteris complementaris de tenir la condició legal de família nombrosa, d'acord amb la Llei 40/2003, de 18 de novembre, de protecció les famílies nombroses, i el de l'alumne o alumna que té una malaltia crònica que afecti el sistema digestiu, endocrí o metabòlic, inclosos els celíacs i després, en cas d'empat, cal aplicar el procediment establert en l'article 9.2 d'aquest Decret.
[No vigent] Així mateix, segons la normativa anterior es tenia en compte com a criteri prioritari el de l'alumnat que pateix malaltia crònica que afecti el sistema digestiu, endocrí o metabòlic, inclosos els celíacs, que ara s'incorpora com a criteri complementari.
Així mateix, segons la normativa anterior es tenia en compte com a criteri prioritari el de l'alumnat que pateix malaltia crònica que afecti el sistema digestiu, endocrí o metabòlic, inclosos els celíacs, que ara s'incorpora com a criteri complementari.
Per l'Ordre ENS/289/2002, de 31 de juliol, es desplega l'organització i el funcionament de la Inspecció d'Ensenyament a Catalunya.
L'article 18.2 d'aquesta Ordre, relatiu al procediment d'accés al cos d'inspectors d'educació, estableix que les convocatòries d'accés determinaran el nombre total de places i la distribució per delegacions territorials de les places ofertes.
Tanmateix, atès que periòdicament es convoquen concursos de provisió de llocs de treball, el desenvolupament dels quals es simultani a la convocatòria d'accés, no resulta possible determinar en aquestes convocatòries la distribució geogràfica de les places ofertes.
Per aquest motiu, és procedent modificar l'article 18.2 esmentat.
D'altra banda, s'ha observat que els termes en què s'expressa l'article 23.2 de la mateixa Ordre poden induir a confusió, atès que disposa que als inspectors i inspectores que hagin accedit al cos d'inspectors d'educació pel procediment previst a la mateixa Ordre, se'ls reconeixerà l'especialitat o especialitats en les quals hagin superat l'accés.
No obstant això, l'accés al cos només es fa per a una especialitat, amb independència que amb posterioritat es puguin reconèixer als interessats altres especialitats, pels procediments previstos a la normativa vigent.
En virtut d'això, a proposta del secretari general,
El paràgraf segon de l'article 18.2 de l'Ordre ENS/289/2002, de 31 de juliol, per la qual es desplega l'organització i el funcionament de la Inspecció d'Ensenyament a Catalunya, queda redactat de la manera següent:
"Les corresponents convocatòries determinaran el nombre total de places ofertes.
Així mateix, les convocatòries concretaran les especialitats -de les determinades a l'article 12 del Decret 266/2000- per les quals podran participar els candidats a accedir al cos d'Inspectors d'Educació".
L'article 23.2 de l'Ordre ENS/289/2002, de 31 de juliol, per la qual es desplega l'organització i el funcionament de la Inspecció d'Ensenyament a Catalunya, queda redactat de la manera següent:
"Als inspectors i inspectores que hagin accedit per aquest procediment al cos d'Inspectors d'Educació se'ls reconeixerà l'especialitat en la qual hagin superat l'accés."
23.2 Als inspectors i inspectores que hagin accedit per aquest procediment al cos d'Inspectors d'Educació se'ls reconeixerà l'especialitat en la qual hagin superat l'accés.
23.2 Als inspectors i inspectores que hagin accedit per aquest procediment al cos d'inspectors d'Educació se'ls reconeixerà l'especialitat o especialitats en les quals hagin superat l'accés.
La Generalitat té, d'acord amb l'article 203.5 de l'Estatut d'autonomia de Catalunya, competències per establir, mitjançant una llei del Parlament, els seus tributs propis, sobre els quals té capacitat normativa.
La Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, estableix, entre d'altres, un nou impost que grava el risc local mediambiental, i en última instància sobre les persones, que comporta, en el territori de Catalunya, la producció d'elements radiotòxics generats en reaccions termonuclears; la manipulació i el transport d'aquests elements; llur custòdia, mentre no siguin degudament neutralitzats o dipositats en un magatzem de llarga durada, i llur dispersió, rutinària o accidental.
L'article 63 de la Llei esmentada estableix que els subjectes passius de l'impost sobre el risc mediambiental de la producció, manipulació i transport, custòdia i emissió d'elements radiotòxics estan obligats a presentar l'autoliquidació de l'impost i a efectuar-ne l'ingrés corresponent en els terminis regulats en l'apartat 1.
Aquest article també estipula que cal aprovar un model d'autoliquidació d'aquest impost mitjançant ordre del conseller del departament competent en matèria tributària.
A continuació l'article 64 regula els pagaments fraccionats per les activitats de producció termonuclear i d'emissió rutinària d'elements radiotòxics.
Aprovar el model d'autoliquidació 970 de l'impost sobre el risc mediambiental de la producció, manipulació i transport, custòdia i emissió d'elements radiotòxics, que figura a l'annex d'aquesta Ordre.
Model d'autoliquidació número 970
(Vegeu imatge al final del document)